( S8 ) 
de drapz de soye de diverses couleurs, esloient aprestées pour 
recepvoir la compagnie. Là se véoit ung si grand nombre de 
peuple, que je pense que l’on n’en a guaire veu davantaige 
assemblé pour un coup aultrepart, lesquelx s’esmerveilloient 
grandement de veoir une tant belle et tant grande compagnie 
et si bien en ordre. Pour dire la vérité, il la faisoit beau veoir, 
estans tous les gentil hommes habillés de maroniers *, les ungs 
en soye, les aultres en escarlatte, et tous en général ayant leur 
habillementz enrichis de passement d’or ou d’argent. Mais les 
dames s’estoient parées de leur plus riches atours et habille¬ 
mentz, qu'estoient extrêmement riches, car Son Altèze avoit 
donné aux siennes les accoustrementz qu’estoient estés faietz 
pour Francfort -, et d'aultres encoires plus riches. Toute ceste 
compagnie, descendue en terre, marcharent contre le palais en 
bon ordre, quil n’est pas plus eslongné du port que d’ung ject 
de pierre, mais bien le plus mal basti que j’ay oneques veu et 
indigne de son assiete, qu’est bien la plus belle et la plus 
grande, et a la plus belle veue que l’on sauroit veoir. 
Nous trouvasmes le Roy en une grande gallerie, du coustel 
de la marine toute ouverte, assez bien accompagné de noblesse. 
Il estoit au bout d’icelle, sur ung siège eslevé de trois ou quatre 
pas, assis sur ung coussin de drap d’or, entre la Royne 3 et le 
Cardinal 4, quilz estoient en la mesme sorte assis, la Royne à la 
droicte et le Cardinal à la gauche; et au coustel droiet de la 
Royne estoit l’Infante Dona J^arie ^ et auprès d’elle l’Infante 
1 C'est-à-dire cc vêtus en marins ». 
2 Probablement pour les grandes fêtes qui avaient eu lieu à Francfort, 
le 30 novembre 1562, à l’occasion du couronnement de Maximilien d’Au¬ 
triche en qualité de roi des Romains, c’est-à-dire d’héritier présomptif 
de la couronne impériale. 
3 Catherine d’Autriche, aïeule du roi. 
i Le cardinal Henri, récent du rovaume. 
3 Fille d’Emmanuel le Grand, roi de Portugal, et de sa troisième 
femme Eléonore d’Autriche, celle-ci remariée au roi de France François I er , 
l’infante Marie était la grand’tante du jeune roi Sébastien. 
